CELEX: 62015CN0079
Language: lv
Date: 2015-02-20 00:00:00
Title: Lieta C-79/15 P: Apelācijas sūdzība, ko par Vispārējās tiesas (otrā palāta) 2014. gada 17. decembra spriedumu lietā T-400/10 Hamas/Padome 2015. gada 20. februārī iesniedza Eiropas Savienības Padome

4.5.2015   
            
            
               LV
            
            
               Eiropas Savienības Oficiālais Vēstnesis
            
            
               C 146/17
            
         Apelācijas sūdzība, ko par Vispārējās tiesas (otrā palāta) 2014. gada 17. decembra spriedumu lietā T-400/10 Hamas/Padome 2015. gada 20. februārī iesniedza Eiropas Savienības Padome
   (Lieta C-79/15 P)
   (2015/C 146/25)
   Tiesvedības valoda – franču
   
      Lietas dalībnieki
   
   
      Apelācijas sūdzības iesniedzēja: Eiropas Savienības Padome (pārstāvji – B. Driessen, G. Étienne)
   
      Pārējās lietas dalībnieces: Hamas, Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               atcelt Vispārējās tiesas spriedumu lietā T-400/10,
            
         
               —
            
            
               pieņemt galīgo nolēmumu par jautājumiem, kas ir šīs apelācijas sūdzības priekšmets,
               un
            
         
               —
            
            
               piespriest prasītājai lietā T-400/10 atlīdzināt tiesāšanās izdevumus, kas Padomei radušies pirmajā instancē un šajā apelācijas tiesvedībā.
            
         
      Pamati un galvenie argumenti
   
   Savas prasības pamatojumam apelācijas sūdzības iesniedzēja izvirza šādus pamatus.
   Pirmkārt, apelācijas sūdzības iesniedzēja uzskata, ka Vispārējā tiesa ir pieļāvusi kļūdu tiesību piemērošanā, izvērtējot to, kā Padome izmantoja publiski pieejamu informāciju, veicot pieņemto pasākumu regulāru pārskatīšanu.
   Otrkārt, apelācijas sūdzības iesniedzēja pārmet Vispārējai tiesai, ka tā ir pieļāvusi kļūdu tiesību piemērošanā, jo tā nesecināja, ka Amerikas Savienoto Valstu, no vienas puses, un Apvienotās Karalistes, no otras puses, kompetento iestāžu lēmumi bija pietiekams pamatojums, lai Hamas tiktu iekļauta sarakstā.